1. Hímzőtű
A keresztöltéshez való tű nem túl hegyes és nagy lyukkal rendelkezik, így nem bökjük könnyen az ujjunkba és több fonalszálat is könnyedén belefűzhetünk.
A legtöbb tűkészletben található ilyen tű. Ha vászonra hímzünk, akkor érdemesebb hegyes tűt használni, mivel itt nincsenek "előregyártott" lyukak.
2. Fonal:
Többféle fonal van forgalomban.Jelenleg a Puppets márkájú magyar (kb 55 Ft)fonal lelhető fel legtöbb helyen, viszonylag jó áron.Elég bő színskálával rendelkezik,így mindenféle árnyalatot hímezhetünk vele.A DMC és az Anchor által forgalmazott fonalak (kb 130 Ft-tól) meglehetősen drágák, bár minőségben tényleg jobbak. A minták mellett találunk a fonal színére vonatkozó számkódot. Ez általában vagy a DMC vagy az Anchor színskáláját tekinti. Ezért a számozás nem egyezik meg pl. a Puppets-ével.Érdemesebb inkább a mintát vinni a vásárláshoz és a színek alapján választani. Vannak színkonvertáló táblázatok, de inkább csak a nagyobb márkáknak. Természetesen használhatjuk a fantáziánkat is és egyes színeket,vagy akár az összeset is helyettesíthetünk másokkal. A lényeg az,hogy a végeredmény harmónikus legyen.
3. Anyag:
Anyagok tekintetében is van választék bőven.Választás esetén leginkább a négyzetek mérete a mérvadó. Viszonylag drága a DMC által forgalmazott Aida vászon, amiből többféle méretezésű is van. Ennél elfogadhatóbb áron kapható ún. Kongré (kb. 1600 Ft métere). Kisebb négyzetekkel rendelkezik a Panama nevezetű anyag. Ez minőségben és árban a Kongréhoz hasonló. De használhatunk bármilyen, négyzetesen szőtt anyagot. Ilyen pl. a lenszövet,vagy tulajdonképpen bármelyik vászon, de ezek leszámolása kicsit nehezebb...
A DMC által forgalomban vannak olyan kiegészítők is,amelyek már magukban foglalják a keresztöltésre alkalmas anyagrészt. Pl törölközők, előkék, terítők stb.
A munkához szükségünk van leszámolható mintára, ami az keresztöltésnek megfelelően kis négyzetekre van felosztva. Hozzájuthatunk rövidáruboltokban készen, akár előrenyomottan is a vászonra, de használhatjuk az internetet is a minták letöltésére. Ezzel azonban vigyázzunk, mert tévedhetünk olyan helyre is, ahol fizetni kell a mintákért! A letöltött mintákat érdemes kinyomtatni.
A hasznos linkekben találsz jónéhány linkgyűjteményt, jó keresgélést!
Ha olyan kép tetszett meg, aminek nincs leszámolható rajza, akkor két dolgot tehetünk. Vagy egy tervező programmal megszerkesztjük, vagy elvisszük egy olyan rövidáruboltba, ahol vállalnak előnyomást, azaz az általunk vitt képet rányomtatják az anyagra és más dolgunk sincs,mint kivarrni!